cyanic-selkie/wikianc huggingface dataset:
Kruvinas teisėjas
Turinys
17 a. Anglija. Šalyje vyksta kova dėl valdžios ir vyriausiasis teisėjas lordas Džordžas Džefris, naudodamasis valdžia, be gailesčio susidoroja su karaliaus priešininkais, nuteisdamas juos mirti, o jų žmonas ir dukteris, apkaltinęs raganavimu, siunčia ant laužo. Šių įvykių fone Merė Grej, kurios sesuo Alicija taip pat sudeginama kaip ragana, įsimyli Harį Šeltoną, maištininkams prijaučiančio lordo Vesekso sūnų. Šis bando juos apsaugoti, tačiau ir vienas iš tarnų nusprendžia išduoti savo poną. Merė sugaunama, tačiau Haris su kitais vyrais užpuola konvojų ir išlaisvina egzekucijai gabenamas moteris. Galiausiai jie sugaunami ir atsiduria Džefrio teisme, tačiau tuo metu maištininkai laimi, karalius pabėga iš šalies, o teisėjas pats atsiduria kalėjime laukti gresiančios egzekucijos...
Austrijos futbolo varžybos 1944–1945 m.
Austrijos futbolo varžybos 1944–1945 m.
Reino tarpeklis
Reino tarpeklis, arba Aukštutinis Reino vidurupio slėnis  – Reino upės slėnio 65 km atkarpa tarp Koblenco ir Bingeno prie Reino, besidriekianti Reino krašto-Pfalco ir Heseno žemėse, Vokietijoje. 2002 m. šis slėnis buvo įtrauktas į UNESCO pasaulio paveldo sąrašą dėl unikalaus geologinio, istorinio, kultūrinio ir pramoninio paveldo derinio. miniatiūra|240px|left|Slėnio kraštovaizdis miniatiūra|240px|left|Viduramžių pilis šlaite miniatiūra|160px|right|{{legend|yellow|Reino vidurupis}} miniatiūra|240px|left|Laivyba Reine
Geologija
Regiono uolienos susiformavo devono laikotarpiu ir yra žinomos kaip Reino facijos. Tai fosilijų turtingų nuosėdinių uolienų rūšis, daugiausia susidedanti iš skalūnų. Karbono periodu uolienos buvo smarkiai deformuotos. Erozijos poveikyje tarpeklis susiformavo daug vėliau, suspausdamas upę tarp 200 m aukščio stačių šlaitų. Garsiausias iš jų yra Lorelei uola.
Gamta
Tarpeklyje vyrauja specifinis mikroklimatas, kuris tarnauja kaip koridorius unikalioms rūšims, kurių regione kitur neaptinkama. Upės šlaituose jau seniai suformuotos terasos išnaudojamos žemės ūkiui, ypač vynuogininkystei, kuriai labiausiai palanki į pietus nukreiptų slėnio šlaitų pusė. Dauguma vynuogynų priklauso Vidurinio Reino vyno regionui, tačiau piečiausios Reino tarpeklio dalys patenka į Raingau ir Nahės regionus.
Istorija
Upė buvo svarbus prekybos kelias į Vidurio Europą nuo priešistorinių laikų, o palei krantus išaugo daugybė nedidelių gyvenviečių. Daugelis šių senųjų, riboto dydžio miestelių šiandien saugo istorinį paveldą. Bėgant laikui pastatyta daugybė pilių, slėnis tapo svarbiu Šventosios Romos imperijos regionu. Čia vyko Trisdešimtmetis karas, po kurio daugelis pilių liko gulėti griuvėsiuose, kitos buvo atstatomos. Jos ypač traukia upe keliaujančių šiandienos kruizinių laivų dėmesį. Vienu metu slėniu ėjo Prancūzijos siena, XIX a. slėnis tapo Prūsijos dalimi, o jo kraštovaizdis tapo esminiu Vokietijos įvaizdžiu.
Kultūra
Ši Reino dalis yra ypač svarbi tautosakoje, pavyzdžiui, legendinėje Reino pilyje pastatyta Vagnerio opera „Dievų žūtis“. Kasmetiniuose festivaliuose „Reinas liepsnose“ leidžiami įspūdingi fejerverkai Sankt Goare rugsėjį ir Koblence rugpjūtį, geriausiai apžvelgiami iš upėje stovinčių valčių.
Liubaša
miniatiūra|Liubašos skulptūra Karolio gatvėje, Prahoje Liubaša (ček. Libuše) – legendinė Pšemyšlidų dinastijos valdovė ir visos čekų tautos protėvė. Pasak legendos, ji buvo jauniausia, bet išmintingiausia iš trijų seserų, kuri po tėvo mirties tapo karaliene; ji ištekėjo už artojo Pšemyšlio, su kuriuo pradėjo Pšemyšlidų dinastiją ir VIII a. išpranašavo ir įkūrė Prahos miestą.
Legendos
Legenda byloja, kad Liubaša turėjo dvi seses: Kazi buvo gydytoja, o Teta – burtininkė, bet Liubaša buvo išmintingiausia iš trijų seserų, turėjo aiškiaregystės galią, todėl tėvas ją ir pasirinko savo įpėdine, kad galėtų teisingai valdyti žmones. Ji pranašaudavo iš savo pilies Libušine, nors vėlesnės legendos sako, jog tai buvo Vyšehrade.
Kitoje legendoje pasakojama, kad Liubaša užlipo ant uolėto skardžio aukštai virš Vltavos ir išpranašavo: „Matau didį miestą, kurio šlovė palies žvaigždes“. Toje vietoje ji įsakė pastatyti pilį ir miestelį vardu Praha.
Nors ji išmintingai valdė, vyriškoji genties dalis buvo nepatenkinta, kad jų valdovė buvo moteris, ir reikalavo, kad ji ištekėtų, tačiau Liubaša jau buvo įsimylėjusi artoją Pšemyšlį. Todėl ji papasakojo apie viziją, kurioje matė ūkininką su sulaužytu sandalu, ariantį lauką, arba pagal kitas legendos versijas, valgantį nuo geležinio stalo. Ji nurodė savo tarybos nariams surasti šį vyrą, paleidžiant arklį sankryžoje; jie nusekė paskui jį iki Stadicės kaimo ir rado Pšemyšlį tiksliai taip, kaip buvo apsakyta Liubašos (arė lauką arba naudojo geležinį plūgą kaip laikiną stalą). Pora tarnų, radę Pšemyšlį, atvedė jį į kunigaikščių rūmus, kur Liubaša už jo ištekėjo, ir tokiu būdu artojas tapo valdovės jaunikiu. Jie kartu susilaukė trijų sūnų: Radobylio, Lidomiro ir Nežamyslio, kuris tęsė Pšemyšlidų dinastiją.
Kitoje legendoje ji įsakė savo tarybos nariams įkurti miestą toje vietoje, kur vidurdienį jie rastų vyrą, geriausiai besinaudojantį dantimis. Jie išvyko ir vidurdienį rado vyrą, pjaunantį medžio luitą (naudojantį pjūklo dantis), kai visi kiti valgė. Kai jie jo paklausė, ką jis gamina, jis atsakė „Prah“ (kas čekiškai reiškia „slenkstis“), todėl Liubaša miestą pavadino Praha (čekiškai „Praha“).
Atminimas
Liubašos ir Pšemyšlio istoriją XII amžiuje išsamiai atpasakojo Kosmasas Prahietis savo knygoje ,,Bohemijos kronikos“ (Chronica Boëmorum).
Liubaša paminėta ir 1552 m. Jano Dubravijaus kronikoje ,,Bohemijos valdovų istorija“ (Historia regni Bohemiae), o žymus vokiečių rašytojas Johanas Karlas Augustas Mušausas pasinaudojo legenda, papildydamas Popiežiaus Pijaus II-ojo Cardinalis de Bohemarum Origine ac Gestis Historia, kurią įtraukė į savo knygą ,,Vokietijos liaudies pasakos“ (Volksmärchen der Deutsche, 1782–87).
Mitinė Liubašos pusė įkvepė keletą dramos kūrinių, tarp jų Franco Grilparzerio tragediją ,,Liubaša“, Bedrižicho Smetanos operą ,,Liubaša“ ir Milošo Urbano romaną ,,Laukas ir palisadas“ (Pole a palisáda). Taip pat Liubaša yra Edvardo Einhorno pjesės „Rudolfas II“ veikėja.
2009 m. buvo išleistas Liubašos ir Pšemyšlio meilės istorijos amerikiečių ir čekų gamybos filmas, vardu ,,Pagonių karalienė“.
Yra asteroidas 264 Liubaša, pavadintas jos garbei.
Cikada (filmas)
Cikada – 1980 m. sukurtas filmas.
Turinys
Jauna mergina Nineta, pravarde Cikada, uždarbiaudama viename iš barų susipažįsta su kažkada populiaria atlikėja, vardu Vilma. Kuomet po prasto pasirodymo ši netenka darbo, Nineta patraukia kartu su ja. Keliaudamos po šalį, jos susipažįsta su motelio-kavinės savininku, kuris įsimyli Vilmą ir pasiūlo šiai tekėti. Po vestuvių Nineta lieka su jais ir padeda tvarkyti namuose.
Problemos prasideda, kuomet pas juos atvyksta Vilmos duktė Saverija. Ji ne tik pavydi Ninetai ir atvirai su šia konfliktuoja, bet tuo pačiu eina ir motinos pėdomis. Negana to, pasirodo ir vienas iš buvusių Vilmos meilužių, dabar ketinantis vesti šios dukterį. Konflikto metu Vilma jį nuduria žirklėmis, o kūną aptikęs vyras padeda šį paslėpti. Jis įsimyli Saveriją ir neapsikentęs sudegina visus Vilmos sceninius drabužius. Ši palieka raštelį, kuriame prisipažįsta įvykdžiusi žmogžudystę ir nušoka nuo tilto...
Austrijos futbolo varžybos 1945–1946 m.
Austrijos futbolo varžybos 1945–1946 m.
Lazdynų seniūnija
Lazdynų seniūnija – administracinis-teritorinis vienetas Vilniaus miesto savivaldybėje, ties Lazdynais.
Geografija
Seniūnijai priskiriamos šios miesto dalys:
MSV Duisburg (moterys)
Duisburgo MSV moterų futbolo komanda, o paprasčiau MSV Duisburg – Vokietijos futbolo komanda iš Duisburgo, rungtyniaujanti moterų futbolo varžybose.
Istorija
Komanda suburta 2014 m. 2015–2016 m. sezone tapo 2. Frauen-Bundesliga nugalėtojomis ir pateko į aukščiausią lygą.
Stadionas
Namų rungtynes žaidžia PCC-Stadion. Pagal soccerway.com šis stadionas talpina 3 260 žiūrovų.
Sudėtis
Atnaujinta: 2020 m. vasario 6 d.
Koriakų ugnikalnis
Koriakų ugnikalnis  – veikiantis ugnikalnis (stratovulkanas) Rusijoje, Kamčiatkos pusiasalyje, 35 km į šiaurę nuo Kamčiatkos Petropavlovsko. Aukštis – 3456 metrai (kitur – 3430 m). Susidaręs iš andezito ir bazalto. Šlaitai paveikti erozijos, yra lavos srautų. Pašlaitėse auga akmeniniai beržai, žemosios pušys.
Koriakų ugnikalnis su greta esančiais Avačios ir Kozelsko ugnikalniais sudaro Trijų ugnikalnių draustinį (įkurtas 1985 m.). Ugnikalnio aplinkoje (30 km spinduliu) įsikūrę apie 142 000 gyventojų. Koriakų ugnikalnis buvo išsiveržęs 1895–96, 1926, 1956–57, 2008–09 metais.
Šaltiniai
thumb|left|240px|Kamčiatkos Petropavlovskas Koriakų ugnikalnio papėdėje
Kosovo futbolo varžybos 2014–2015 m.
Pereinamosios rungtynės:
KF Kosova Prishtinë nugalėjo varžovus rezultatu 2-0 ir išliko Pirmos lygos pirmenybėse. -
Tankiažiedė rūgštynė
Tankiažiedė rūgštynė (Rumex confertus) – rūgtinių (Polygonaceae) šeimos daugiametis augalas.
Natūraliai paplitusi pietų Rusijoje, Pabaltijyje, vidurio ir vakarų Sibire, Vidurinėje Azijoje, Kaukaze, Turkestane, vietomis Rytų ir Vidurio Europoje, Balkanuose. Patekusi į šiaurės Rusiją, Primorę, Šiaurės Europą, Didžiąją Britaniją, centrinę Kanadą.
thumb|left|160px|Žiedynas thumb|left|200px|Augavietėje (Latvija)
Tai 0,6–1,3 m aukščio žolinis augalas. Apatiniai lapai pailgai kiaušiniški arba pailgai trikampiški, ilgakočiai. Lapo pamatas širdiškas, viršūnė apskrita, apatinės pusės gyslos plaukuotos. Lapkočio viršutinė pusė su grioveliu. Vidiniai apyžiedžio lapeliai vaisiams išaugus apskritai ar trikampiškai kiaušiniški. Tik vienas vidinio apyžiedžio lapelis su gūbreliu. Žydi birželio–liepos mėnesiais.
Kruvinas drugelis
Kruvinas drugelis – 1971 m. sukurtas giallo filmas.
Turinys
Miesto parke randamas išprievartautos ir nužudytos merginos kūnas. Policija suima ir apkaltina vidutinio amžiaus vyrą Alesandrą įvykdžius nusikaltimą. Savo ruožtu buvęs merginos draugas pianistas Džordžas negali susitaikyti su netektimi ir teismo procesu. Nors faktai tarsi patvirtina Alesandro kaltumą, galiausiai įrodoma priešingai ir jis paleidžiamas iš kalėjimo. Paaiškėja, kad, norėdamas įvykdyti savo teisingumą, Džordžas pats nužudė du žmones, kad sujauktų tyrimą ir Alesandras atsidurtų laisvėje, kur šis galėtų jam atkeršyti...
Pakrūminis pelėvirkštis
Pakrūminis pelėvirkštis (Fallopia dumetorum) – rūgtinių (Polygonaceae) šeimos vienmetis vijoklinis augalas.
Paplitusi beveik visoje Eurazijoje (išskyrus pačią šiaurę ir pietus), patekusi į JAV, Kanadą, Japoniją.
Augalas žolinis, 0,5–2 m aukščio. Stiebas beveik apskritas, lygus. Apyžiedžio lapeliai be taškinių liaukučių. Vaiskočiai 5–8 mm ilgio (tokio pat, kaip ir apyžiedis), sunerti ties viduriu arba žemiau jo, nulinkę. Vaisiaus paviršius blizgantis. Žydi liepos–rugsėjo mėnesiais.
Lietuvoje dažnas augalas. Auga krūmuose, pamiškėse, pakrantėse.
Ilgalapė rūgštynė
Natūraliai paplitusi beveik visoje Europoje (išskyrus Portugaliją, Krymą, Islandiją, Viduržemio jūros salas), Kaukaze, Mažojoje Azijoje, Vakarų Sibire. Patekusi į Kurilų salas.
Tai 1–2 m aukščio žolinis augalas. Apatiniai lapai labai ilgi (50–60 cm), pamatas siaurai pleištiškas, viršūnė nusmailėjusi, standūs. Lapų šoninės gyslos šakojasi nuo vidurinės stačiu kampu. Lapkočio viršutinė pusė su lygi. Vidiniai apyžiedžio lapeliai plačiai trikampiški. Žiedynas platus, tankus. Žydi birželio–liepos mėnesiais.
Ilgalapė rūgštynė Lietuvoje apyretė. Auga upių, ežerų, tvenkinių pakrantėse, pelkėse.
Raudona, balta ir karališka mėlyna (filmas)
„Amazon Studios“ 2019 m. paskelbė apie filmo kūrimą su prodiuseriu Gregu Berlančiu. 2021 m. Lopesas buvo paskelbtas režisieriumi ir scenarijaus bendraautoriumi kartu su Malaveriu. 2022 m. birželį pradėtos skelbti aktorių atrankos: pranešta, kad savo vaidmenis atliks Zacharas Peresas, Golycinas ir Turman. Kitą mėnesį buvo atskleista didžioji dalis aktorių. Pagrindiniai filmavimai vyko Anglijoje 2022 m. birželio–rugpjūčio mėnesiais.
Filmo „Raudona, balta ir karališka mėlyna“ premjera įvyko 2023 m. liepos 22 d. „BFI IMAX“ kino teatre Londone, o rugpjūčio 11 d. filmas išleistas „Amazon Prime Video“.
Santrauka
Aleksas Klermontas-Diasas, Elen Klermont (pirmosios JAV prezidentės) sūnus, kartu su drauge Nora Kelan dalyvauja karališkose vestuvėse. Aleksas nekenčia vestuvių, ypač savo aršiausio „priešininko“ princo Henrio, karaliaus vaikaičio. Pokylio metu Aleksas ir Henris susiginčiję ant savęs užsiverčia vestuvinį tortą, o šis įvykis sulaukia plataus atgarsio visuomenėje.
Siekiant sumažinti spaudos reakciją, Aleksas ir Henris priversti duoti daugybę interviu ir viešai apsimesti draugais. Lankydami pacientus ligoninėje jie priverčiami slėptis sandėliuke, kur Aleksas prisipažįsta Henrio nemėgti pradėjęs po to, kai šis atstūmė jį per pirmąjį jo, kaip prezidentės sūnaus, viešą pasirodymą. Henris atsiprašo aiškindamas, kaip jam buvo sunku gedėti dėl tėvo mirties. Aleksas taip pat atsiprašo ir jie susitaikę apsikeičia telefono numeriais.
Per kasmetinį Alekso naujųjų metų vakarėlį jis pamato, kaip Henris staiga išeina, ir nuseka paskui jį. Henris išreiškia savo norą pasaulyje būti anonimiškam ir staiga pabučiuoja Aleksą. Po bučinio Henris ima jį ignoruoti. Prezidentės vakarienės metu Aleksas galiausiai pamato Henrį ir privačiai su juo pasikalba, kur jie susitaria būti „draugais su privalumais“. Netrukus po to, naudodamasi Alekso sukurtu planu, kaip Teksaso gyventojus įtikinti už ją balsuoti artėjančiuose rinkimuose, Elen jį išsiunčia ten vadovauti jos perrinkimo kampanijai. Tuo metu apie jų santykius žino Beatričė, „Bėja“ (Anglijos princesė ir Henrio sesuo), Eimė (iš Baltųjų rūmų Slaptosios tarnybos), Nora ir Persis (jų geriausi draugai).
Kitą rytą po Demokratų nacionalinio suvažiavimo Baltųjų rūmų personalo vadovo pavaduotoja Zara užtinka Aleksą ir Henrį lovoje ir pareikalauja, kad Henris grįžtų į Angliją. Grįžęs į Baltuosius rūmus Aleksas pasipasakoja motinai. Aleksas pakviečia Henrį į tėvo atostogų namus Ostine, kur įšpažįsta jam meilę. Henris, žinodamas, kad negali atvirai mylėti Alekso, netikėtai išvyksta ir ima ignoruoti jo skambučius bei žinutes. Nusivylęs Aleksas aplanko Henrį Anglijoje ir reikalauja atsakymų. Henris pareiškia, kad jis taip pat myli Aleksą, bet privalo priklausyti karališkajai šeimai. Aleksas jį patikina, kad jie gali mylėti vienas kitą savo sąlygomis, ir jiedu susitaiko.
Kitą rytą spaudai nutekinami asmeniniai Alekso ir Henrio el. laiškai. Jie priverčiami nebebendrauti, kol Zara susisiekia su Šaanu, Henrio padėjėju. Alekso ir Henrio nuostabai paaiškėja, kad Zara ir Šaanas susitikinėja. Aleksas nedelsdamas išskrenda į Didžiąją Britaniją susitikti su Henriu. Karalius iškviečia juos į susitikimą ir pasako, kad nors žino, jog jų meilė tikra, jie negali būti kartu, nes šie santykiai neatitinka tradicinio Karūnos įvaizdžio. Kaip tik tuo metu jie pamato prie Bakingamo rūmų susirinkusią minią žmonių, atvykusių užtarti Henrį ir Aleksą. Henris ir Aleksas išėję į balkoną sveikinasi su žmonėmis.
Rinkimų vakarą Aleksas, Henris, Elen ir daugelis kitų nervingai laukia rezultatų. Aleksui ir Henriui besimėgaujant miela akimirką kartu, pasigirsta džiugesio garsai gretimame kambaryje. Pasirodo, jog Elen laimėjo rinkimus dėl Alekso pastangų Teksase. Vėliau Aleksas ir Henris apsilanko Alekso vaikystės namuose ir asmeniškai atšvenčia pergalę.
Austrijos futbolo varžybos 1946–1947 m.
Austrijos futbolo varžybos 1946–1947 m.
Tarybų Sąjunga olimpinėse žaidynėse
Tarybų Sąjunga olimpinėse žaidynėse dalyvavo nuo 1952 iki 1988 m. TSRS buvo viena iš pirmaujančių valstybių pagal sportininkų iškovotų medalių kiekį.
Istorija
Tarybų Sąjunga politiniame žemėlapyje pasirodė 1922 m. ir ilgą laiką nedalyvavo pasauliniame olimpiniame judėjime, nežiūrint į tai, jog sportininkai demonstravo gerus pasiekimus net ir pasauliniu mastu. Dar 1920 m. Vsevobučas bandė siųsti pirmąją delegaciją į Antverpeno olimpines žaidynes, bet mėginimas nepasisekė. Iki 1933 m. Rusijos atstovu TOK buvo kunigaikštis Levas Urusovas, kuris iš Rusijos emigravo po revoliucijos.
Po Antrojo pasaulinio karo TSRS aktyviai įsiliejo į pasaulinį sporto judėjimą. Tarybų Sąjungos sportininkai sėkmingai dalyvavo didžiausiuose varžybose: Pasaulio ir Europos čempionatuose. 1951 m. balandžio 23 d. buvo įsteigtas Tarybų Sąjungos olimpinis komitetas. 1951 m. gegužės 7 d., 46-oje TOK sesijoje, Vienoje, Tarybų Sąjunga buvo priimta į Tarptautinį olimpinį komitetą. TOK nariu buvo išrinktas Konstantinas Andrianovas – TSRS olimpinio komiteto atstovas.
TSRS buvo surengtos vienerios olimpinės žaidynės – XXII vasaros olimpinės žaidynės, kurios vyko Maskvoje, 1980 m. Jos įvyko po nesėkmingo siūlymo jas surengti 1976 m. Dalis olimpinių rungčių vyko Leningrade, Kijeve, Minske, Taline, Mytiščiuose.
Dalyvavimas žaidynėse
1952 m. TSRS pirmą kartą dalyvavo Helsinkio vasaros olimpinėse žaidynėse. TSRS delegacija, susidedanti iš 295 sportininkų, dalyvavo visose sporto rungtyse (išskyrus žolės riedulį) ir iškart užėmė antrąją vietą pagal iškovotų medalių skaičių. Taip pat antrąją vietą užėmė, pagal TSRS priimtą taškų skaičiavimo sistemą. Pirmąja olimpine čempione vasaros olimpinėse žaidynėse, disko metimo rungtyje, tapo Nina Romaškova. 1952 m. liepos 20 d. ji nugalėjo šioje rungtyje pagerindama olimpinį rekordą, diską numetusi 51,42 m.
1956 m. TSRS pirmą kartą dalyvavo VII žiemos olimpinėse žaidynėse ir užėmė pirmąją vietą pagal iškovotų medalių skaičių. 1956 m. sausio 28 d. pirmąja olimpine čempione žiemos olimpinėse žaidynėse tapo Liubov Kazireva, nugalėjusi 10 km slidinėjimo kroso rungtyje.
1988 m. tarybinė delegacija pirmą kartą dalyvavo Seulo parolimpinėse žaidynėse. Parolimpinių žaidynių debiutantai užėmė 19-ąją vietą pagal iškovotų medalių skaičių.
Per 41-erius Tarybų Sąjungos olimpinio komiteto egzistavimo metus buvo dalyvauta 18-oje žiemos ir vasaros olimpinių žaidynių, o pagal iškovotų medalių skaičių nebuvo užimta žemesnė kaip antra vieta. TSRS sportininkai visada varžėsi dėl pirmųjų vietų šiose rungtyse:
Boikotas
1980 m. TSRS organizavo Maskvos vasaros olimpines žaidynes, tačiau šios žaidynės buvo boikotuojamos daugumos didžiausių vakarų valstybių, įskaitant JAV, VFR ir Japoniją, todėl šių šalių sportininkai turėjo šias žaidynes praleisti. TSRS sportininkai buvo pirmi pagal iškovotų medalių skaičių, iškovoję didžiausią auksinių medalių skaičių (80 vnt.) per visą Tarybų Sąjungos istoriją.
1984 m. Tarybų Sąjungos sportininkams savo ruožtu teko praleisti Los Andželo vasaros olimpines žaidynes, kurias boikotavo didžioji dalis Rytų bloko valstybių. Pirmaujantys tarybiniai sportininkai, tokie kaip Vladimiras Salnikovas, Jurijus Sedychas, Tatjana Kazankina, Vladimiras Artiomovas, būdami lyderiais savo sporto šakose negalėjo ginti savo titulų tiesioginėje konkurencijoje. Daugumai socialistinio bloko valstybių vasaros olimpinės žaidynės buvo pakeistos varžybomis „Draugystė-84“ (🇷🇺).
TSRS žlugimas
TSRS olimpinis komitetas savo veiklą nutraukė 1992 m. kovo 12 d., tuoj po TSRS žlugimo 1991 m. gruodį. 1992 m. buvusios TSRS sportininkai dalyvavo Barselonos vasaros ir Albervilio žiemos olimpinėse žaidynėse kaip NVS šalių jungtinė komanda po olimpine vėliava.
Olimpiniai medalininkai
''Lentelėje surašyti tik tie sportininkai, kurie TSRS iškovojo ne mažiau kaip 3 auksinius medalius. Yra nemažai sportininkų, kurie olimpinėse žaidynėse pradėjo dalyvauti iki 1991 m. būdami TSRS, bet vėliau aukso medalius laimėjo atstovaudami kitą šalį. 31 iš 44 sportininkų atstovavo vasaros olimpinėse žaidynėse, 13 – žiemos. Daugiausia gimnastų – 13 sportininkų.''
Taškų skaičiavimo sistema
TSRS buvo naudojama skaičiavimo sistema vietai, kurią užėmė komanda. Sistema buvo vadinama „Neoficiali komandinė įskaita“. Pagal šią sistemą sportininkų užimtos 1-6 vietos buvo vertinamos atitinkamu taškų skaičiumi. Už pirmą vietą buvo skiriami 7 taškai, antrą – 5, trečią – 4, ketvirtą – 3, penktą – 2, šeštą – 1. Ši sistema buvo naudojama ir kitose šalyse. . Priešingai šiai sistemai yra naudojama visuotinė užimtos vietos skaičiavimo sistema, vertinanti tik medalių skaičių.
Rezultatai
TSRS sportininkai užėmė antrąją vietą po JAV pagal iškovotų medalių skaičių per visą olimpinių žaidynių istoriją, iš viso laimėję 1204 medalius, iš kurių 473 auksinius. Tuo pačiu TSRS užima antrąją vietą pagal auksinių, sidabrinių ir bronzinių medalių skaičių tiek kartu sudėjus vasaros ir žiemos olimpines žaidynes, tiek atskirai vasaros ir žiemos žaidynėse (visgi Norvegija aplenkė bendrą žiemos rodiklį praėjus metams po TSRS žlugimo). Tvirtai konkuruodama su JAV vasaros olimpinėse žaidynėse ir su Norvegija, o po to ir su VFR žiemos olimpinėse žaidynėse, antroje XX a. pusėje dažniau nei bet kuri kita šalis tapdavo medalių rekordininke vasaros (šešis kartus iš devynių žaidynių) ir žiemos olimpinėse žaidynėse (septynis kartus iš devynių žaidynių).
Austrijos futbolo varžybos 1947–1948 m.
Austrijos futbolo varžybos 1947–1948 m.
Jabloneco prie Nisos rajonas
Jabloneco prie Nisos rajonas – vienas iš keturių Libereco krašto rajonų. Administracinis centras – Jablonecas prie Nisos. 89 850 gyventojų (2016 m. duomenys).
Svarbesnės gyvenvietės
Žemiau yra pateikiami didžiausi rajono miestai ir miesteliai:
Pagojės geležinkelio stotelė
Pagojės geležinkelio stotelė – buvusi stotis šiaurinėje Pagojės kaimo dalyje (Anykščių rajonas), prie Aukštaitijos siaurojo geležinkelio. Stotelę žymi stendas prie geležinkelio.
Istorija
XIX–XX a. sandūroje pro Pagoję buvo nutiestas Aukštaitijos siaurasis geležinkelis, prie jo ir įkurta Pagojės (arba Pagojo, Pagojaus) stotelė. 1961–1970 m. įrengta elektros instaliacija ir pastotė. Stotelė veikė iki XX a. 2-osios pusės, kai vėlyvuoju sovietmečiu siaurukas buvo uždarytas. 2001 m. elektros įranga perduota Panevėžio apskrities žinion. XXI a. 2-ajame dešimtmetyje atnaujintas eismas vasaros savaitgaliais.
Lakštasparnis pjūklius
Lakštasparnis pjūklius (Phaneroptera falcata) – žiogų šeimos vabzdys, paplitęs Europoje, Azijoje. Žiogas nedidelis, žalias, siekia 24–36 mm. Sparnai ilgi. Vabzdys augalėdis, gyvena daugiausia krūmynuose, pievose su aukšta žole.
Brėmeno rotušė
Brėmeno rotušė – vienas reikšmingiausių gotikinių statinių Brėmene, Vokietijoje. 2004 m. kartu su Brėmeno Rolandu įtraukta į UNESCO pasaulio paveldo objektų sąrašą.
miniatiūra|220px|left|Rotušė ir katedra miniatiūra|220px|left|Viena iš rotušės patalpų miniatiūra|220px|left|Viršutinė salė miniatiūra|260px|right|Senoji (kairėje) ir naujoji rotušės
Rotušė stovi Brėmeno senamiesčio centre, Rinkos aikštėje. Priešais rotušę stovi pirklių gildijos rūmai, tiesiai prieš juos – garsioji Rolando skulptūra. Į dešinę nuo rotušės stūkso Brėmeno katedra, paminklas Bismarkui ir šiuolaikinis Brėmeno parlamento pastatas. Kairiau yra Dievo Motinos bažnyčia. Ties vakarine rotušės siena pastatyta žymioji „Brėmeno muzikantų“ skulptūra. Rotušėje posėdžiauja senatas, čia įsikūrę senato prezidento ir laisvojo Hanzos sąjungos miesto mero kabinetai.
Istorija
1400 m. klestinčio Brėmeno valdžia nusprendė pastatyti naują rotušę. Gotikinis dviejų aukštų pastatas su didelėmis salėmis apačioje ir viršuje buvo pastatytas 1405–1410 m. Atskiri kabinetai buvo įrengti šiaurinėje pastato dalyje. Kartu su naująja rotuše Rinkos aikštėje iškilo imperatoriaus ir septynių kurfiurstų paminklai, o skulptūriniai pranašų ir išminčių reljefai papuošė rotušės rytinę ir vakarinę sienas. Bokšto dantytas žiedas ir gynybinė galerija neišliko.
1600 m. Brėmeno senatas priėmė sprendimą, kad kukli gotikinės miesto rotušės išvaizda neatitinka jos reprezentacinių tikslų, ir nusprendė ją perstatyti. Pagrindiniai darbai atlikti pagal Brėmeno architekto Lüder von Bentheim projektą Vėzerio renesanso stiliumi 1608–1612 m. Pastato langai buvo padidinti, o vidurinė pastato dalis nugriauta. Po rekonstrukcijos pastato fasade įrengtas didelis stiklinis erkeris, viršuje vainikuotas flamandišku frontonu. Vėzerio renesanso stiliaus rotušės fasadą papuošė daugybė reljefų ir žmonių, angelų, pasakiškų gyvūnų skulptūrų. Dekoratyvinius fasado elementus suprojektavo Nyderlandų renesanso meistrai Hans Vredeman de Vries, Hendrick Goltzius ir Jacob Floris.
Laikui bėgant pastate atlikta įvairių pertvarkymų. 1909–1913 m. prie senojo pastato buvo pristatyta naujoji neorenesanso stiliaus rotušė su variniu stogu.
Brėmeno piliečių atsidavimo dėka miesto rotušė išgyveno Antrojo pasaulinio karo bombardavimą, sunaikinusį daugiau kaip 60% miesto pastatų. Paskutinė istorinio pastato rekonstrukcija buvo atlikta 2003 m.
Mira (filmas)
Mira – 1971 m. sukurtas filmas.
Turinys
XX a. pradžios kaimas Flamandijoje. Ramų ir konservatyvų jo gyvenimą sujaukia žinia, kad greta jų per upę ruošiamasi statyti tiltą. Kaimo seniūnas Brukas yra vienas pagrindinių statybų priešininkų, su kitais vyrais nuolat vejantis iš savo žemių matavimus atliekančius geodezininkus. Vis tik tilto statytojai neketina atsitraukti, o vyriausias Bruko sūnus Siperis tampa statybininkų vyresniuoju. Antrasis sūnus Landeris su draugu naktį užpuola du geodezininkus ir juos nužudo. Jie slapstosi miške, tačiau galiausiai policija juos sugauna.
Bruko anūkė Mira, ne itin geros reputacijos ir neseniai grįžusi iš Paryžiaus, susipažįsta su tilto statyboms vadovaujančiu inžinieriumi Morisu ir tampa šio meiluže. Galiausiai gyventojų pasipriešinimas nuslopsta, tiltas baigiamas statyti, o Mira išteka už Moriso...
Jogailė Petrokaitė
Jogailė Petrokaitė (g. 1995 m. rugsėjo 30 d.) – Lietuvos lengvaatletė, kuri specializuojasi šuolio į tolį rungtyje, nacionalinė čempionė.
Pasiekimai
2022 m. Lietuvos čempionate nušoko 6,76 m ir su nauju asmeniniu rekordu tapo šalies čempione. Sportininkė pelnė pakvietimą į 2022 m. Europos lengvosios atletikos čempionatą, kuriame šuolių į tolį rungties atrankoje nušoko 6,37 m ir užėmė 14-ą vietą.
Sachalininė reinutrė
Natūraliai paplitusi pietų Sachaline, šiaurės ir vidurio Japonijoje, Korėjoje. Patekęs daug kur į Europą, Šiaurės Ameriką, Naująją Zelandiją.
Augalas žolinis, 1,5–3 m aukščio. Lapai ovalūs, pailgai ovalūs arba pailgai kiaušiniški, 15–30 cm ilgio, maždaug dvigubai ilgesni už plotį, pamatas negiliai širdiškas, viršūnė nusmailėjusi. Žiedai žalsvi arba gelsvi. Žydi rugpjūčio–rugsėjo mėnesiais.
Linkusi tapti invazine rūšimi. Hibridizuojasi su japoniniu pelėvirkščiu (Reynoutria × bohemica).
Austrijos futbolo varžybos 1948–1949 m.
Austrijos futbolo varžybos 1948–1949 m.
Henrikas Čerkesas
Henrikas Čerkesas (1912 m. gegužės 4 d. Ukmergėje, Kauno gubernija, Rusijos imperija – 1935 m. sausio 18 d. Alytuje, Lietuvos Respublika) – Lietuvos jūrų skautas.
Biografija
miniatiūra|240px|right|J. Čerkesų šeimos kapas Panevėžyje Gimė poeto Juozo Čerkeso-Besparnio šeimoje. Pirmojo pasaulinio karo metais Čerkesai buvo pasitraukę į Rusijos gilumą, į Lietuvą grįžo 1918 m. Vaikystę praleido Skaistakalnio dvaro teritorijoje, kur tėvai buvo pasistatę namą. 1925 m. mirė vienintelis brolis Algirdas.
Nuo mažens Henrikas įsitraukė į skautišką veiklą. Besimokindamas Panevėžio valstybinėje gimnazijoje priklausė Kęstučio skautų draugovės vandens skilčiai, vėliau tapusia Šarūno jūrų skautų draugove. Prie baidarės pritaisė burę ir su kitu jūros skautu Šventąja, Nerimi ir Nemunu pasiekė Tauragę. 1926 m. dalyvavo Šarūno draugovės žygyje valtimis Nevėžio upe iki Kauno ir atgal. 1930 m. H.Čerkesas užėmė pirmą vietą spręsdamas galvosūkius laikraštyje „Skautų aidas“, 1931 m. suteiktas paskautininkio laipsnis. 1933 m. kartu su skiltininku Balsevičiumi luotu, plaustu ir valtimi iš Salų dvaro nukeliavo iki Klaipėdos, kartu nuplaukdami 471 kilometrą. Ši vandens kelionė buvo įvertinta kaip geriausias žygis šalyje. Jis buvo išrinktas Lietuvos skautų sąjungos štabo nariu, suteiktas skautininko vardas.
Gavęs brandos atestatą, 1931 m. įstojo į Pirmojo Lietuvos prezidento A.Smetonos karo mokyklą, kurią po metų baigė kartu su 7–ąją kariūnų aspirantų laida. Suteiktas atsargos jaunesniojo leitenanto laipsnis. Tarnyboje pasireiškė H.Čerkeso meniniai gabumai: jis piešė viršelius ir kt. iliustracijas to meto spaudai – „Kariui", „Skautų aidui", „Akademikui", „Kūno kultūrai ir sveikatai". Tuo metu karių tarpe išpopuliarėjo jo sukurtas tango „Poligono svajonės".
1932 m. rudenį pradėjo studijuoti Vytauto Didžiojo universiteto Technikos fakultete. Tapo universiteto studentų atsargos karininkų „Ramonės" korporacijos vienu iš kūrėjų ir nariu, patvirtintas senjoru. Kartu buvo vienos iš Kauno skautų draugovių draugininku.
Meilės eskortas
Meilės eskortas – 2011 m. Italijoje sukurta komedija.
Turinys
33-metė Alice Bottini kartu su 9-erių sūnumi, verslininku vyru ir tarnais gyvena prabangiame Romos kvartale. Jos gyvenimas atrodo ramus ir viskuo aprūpintas, tačiau vieną dieną viskas sugriūna: jos vyras žūna avarijoje ir milžiniškos jo verslo skolos prislegia šeimą.Alisa priversta išsikraustyti ir čia jai padeda vienas iš jos buvusių darbuotojų, radęs būstą gana prastame miesto rajone. Alisa priversta taikytis ne tik prie pinigų trūkumo ir pasikeitusio visuomeninio statuso, bet ir gyvenimo sąlygų. Prisiminusi apie vieno vakarėlio metu sutiktą moterį vardu Eva, Alisa paskambina jai, tikėdamasi gauti patarimą kaip verstis toliau ir kaip galima lengvai uždirbti pinigus. Eva, kuri verčiasi tiekdama eskorto paslaugas vyrams, į šį verslą įtraukia ir Alisą. Po įvairių nesusipratimų bei nuotykių ji galiausiai įvaldo šį amatą, tačiau pažintis su interneto kavinės savininku Džiulijumi įneša sumaištį – kaip neišsiduoti apie tikrąjį savo pragyvenimo ir pajamų šaltinį...
Ukrainos futbolo varžybos 2009–2010 m.
Ukrainos futbolo varžybos 2009-2010 m.
Istorija
Devynioliktasis Ukrainos futbolo čempionatas buvo žaidžiamas nuo 2009 m. liepos 17 iki 2010 m. gegužės 9 d.
Kijevo „Dinamo“ tenkinosi antra vieta. Charkivo „Metalist“ - trečia.
Slavgorodas
Slavogorodas – miestas Rusijos rytuose, Altajaus krašte pietų Sibire, 394 km nuo Barnaulo, 20 km nuo sienos su Kazachija.
Istorija
Įkurtas 1910 m. kaip kaimas, bet jau 1914 m. gavo miesto teises.
Kepler-445b
Kepler-445b yra egzoplaneta, atrasta Kepler kosminiu teleskopu. Planeta sukasi aplink raudonąją nykštukę Kepler-445. Šią žvaigždę planeta apskrieja per 3 dienas. Dėl trumpo planetos orbitinio periodo jos temperatūra siekia 153 °C. Laikytina, jog šioje planetoje negali būti gyvybės dėl aukštos temperatūros.
Anna Foglietta
Ana Foljeta (g. 1979 m. balandžio 3 d. Roma) – italų aktorė.
Janet Jackson
Janet Damita Jo Jackson (g. 1966 m. gegužės 16 d.) – amerikiečių dainininkė, dainų autorė ir aktorė. Ji – jauniausia atlikėjo Michael Jackson sesuo, savo karjerą pradėjusi seriale „The Jacksons“. Debiutinį albumą „Janet Jackson“ atlikėja išleido 1982 m. 2023 m. duomenimis, atlikėja yra išleidusi vienuoliką studijinių albumų, iš kurių naujausiasis, „Unbreakable“, buvo išleistas 2015 m. spalį ir pasiekė pirmąją vietą „Billboard 200“ reitinge.
Janet Jackson visame pasaulyje yra pardavusi daugiau nei 100 milijonų įrašų ir yra viena iš geriausiai parduodamų visų laikų atlikėjų. 2019 m. Jackson įtrauktą į Rokenrolo šlovės muziejų.
Austrijos futbolo varžybos 1950–1951 m.
Austrijos futbolo varžybos 1950–1951 m.
Hidžazo karalystė
Hidžazo Hašimitų karalystė – valstybė Hidžazo regione viduriniuose rytuose, apimanti vakarinę Arabijos pusiasalio dalį, kurią valdė Hašimitų dinastija. 1916 m. birželio mėn. per Pirmąjį pasaulinį karą ji savarankiškai pasiskelbė karalyste nuo Osmanų imperijos, remdamasi sąjunga su Britų imperija, siekiant išstumti Osmanų armiją iš Arabijos pusiasalio per Arabų sukilimą.
Saito FG-40
Saito FG-40 – Japonijos įmonės „Saito Seisakusho“ sukurtas mažo galingumo vieno cilindro keturtaktis vidaus degimo aviacinis variklis, skirtas radijo bangomis valdomiems aviamodeliams, taip pat naudojamas mažiems bepiločiams žvalgybiniams kariniams orlaiviams.
Hidžazo karalystė
Santykiai su Britų imperija dar labiau pablogėjo, kai sionistams žydams buvo leista persikelti į Palestiną. Huseinas atsisakė ratifikuoti 1919 m. Versalio sutartį ir, atsakydamas į 1921 m. britų pasiūlymą pasirašyti sutartį dėl mandato sistemos pripažinimo, pareiškė, kad iš jo negalima tikėtis, jog jis „pridės savo vardą prie dokumento, kuriuo Palestina priskiriama sionistams, o Sirija – užsieniečiams“. Dar vienas britų bandymas sudaryti sutartį 1923–24 m. žlugo, o 1924 m. kovo mėn. derybos buvo nutrauktos. Po šešių mėnesių britai nutraukė savo paramą Hidžazo karalystei ir pradėjo remti Ibn Saudo centrinėje Arabijoje gyvuojantį Nedždo sultonatą, kuris užkariavo Huseino karalystę.
Saito FG-40
Paskirtis
miniatiūra|Ukrainoje numuštas „Orlan-10“ su FG-40 varikliu Variklis yra skirtas didesniems aviamodeliams. 2022 m. variklis buvo oficialiai eksportuojamas į 24 šalis. 2022 m. interneto parduotuvėse jo kaina siekė 750–850 eurų.
2018 m. Ukrainos savanorių grupė „SOS“ atliko numušto Rusijos bepiločio orlaivio „Orlan-10“ tyrimą ir nustatė, kad, nepaisant sankcijų, dauguma jo komponentų yra pagaminti Vakarų šalyse, o variklis – Japonijoe. Įmonė 2021 m. paneigė, kad Rusijos gynybos ministerija arba „Orlan-1“ gamintojas Specialny technologicheski centr“ (rus. «OOO Специальный технологический центр») buvo jos klientais ir pareiškė, kad daugiau nei 1000 variklių greičiausiai neteisėtai perpardavė kuris nors prekeivis.
Techniniai duomenys
Šaltinis: Gamintojo svetainė
Austrijos futbolo varžybos 1951–1952 m.
Austrijos futbolo varžybos 1951–1952 m.
Unbreakable
Unbreakable – vienuoliktasis amerikiečių atlikėjos Janet Jackson albumas, išleistas 2015 m. spalio 2 d. Tai – pirmasis atlikėjos albumas per septynerius metus. „Unbreakable“ susilaukė teigiamų kritikų įvertinimų ir debiutavo pirmojoje „Billboard 200“ reitingo vietoje, tapdamas septintuoju atlikėjos įrašu, pasiekusiu šią viršūnę.
Žažumbrio geležinkelio stotelė
Žažumbrio geležinkelio stotelė – stotis Žažumbrio kaime dalyje (Anykščių rajonas), prie Aukštaitijos siaurojo geležinkelio. Yra medinė stotelės platforma, šalia auga Žažumbrio ąžuolas, prie kurio įrengta poilsiavietė populiari tarp keliautojų, atvykstančių siauruoju geležinkeliu.
Istorija
XIX–XX a. sandūroje pro Žažumbrį buvo nutiestas Aukštaitijos siaurasis geležinkelis, prie jo ir įkurta Žažumbrio stotelė. 1961–1970 m. įrengta elektros instaliacija ir pastotė. Stotelė veikė iki XX a. 2-osios pusės, kai vėlyvuoju sovietmečiu siaurukas buvo uždarytas. 2001 m. elektros įranga perduota Panevėžio apskrities žinion. XXI a. 2-ajame dešimtmetyje atnaujintas eismas vasaros savaitgaliais.
1999 m. Lietuvos šachmatų čempionatas
'''1999 m. Lietuvos šachmatų čempionatas''' – tai 66-asis Lietuvos vyrų ir 52-asis Lietuvos moterų šachmatų čempionatai.
Lietuvos vyrų šachmatų čempionatas
66-asis Lietuvos vyrų šachmatų čempionatas vyko 1999 m. kovo 20–28 dienomis Vilniuje. Jis vyko, naudojant šveicariškąją sistemą (9 ratai), dalyvavo 40 šachmatininkų.
Vyrų čempionato eiga
Paskutiniuose ratuose 36 metų tarptautinis meistras A. Zapolskis, nugalėjęs pagrindinį konkurentą kaunietį tarptautinį meistrą Algimantą Butnorių ir, sužaidęs lygiosiomis su dar dviem tarptautiniais meistrais – vilniečiu Virginijumi Grabliausku ir radviliškiečiu Vaidu Sakalausku, antrą kartą tapo Lietuvos čempionu. Jis iškovojo 7 pergales ir 2 partijas baigė lygiosiomis. A. Butnorius ir V. Sakalauskas atsiliko 1,5 taško ir užėmė atitinkamai antrąją ir trečiąją vietas. (lėmė papildomi rodikliai). Vienintelis rungtyniavęs didmeistris, praėjusių metų Lietuvos čempionato sidabro medalininkas, kaunietis Šarūnas Šulskis su 6 taškais liko ketvirtas.
Lentelės
1999 m. Liętuvos šachmatų čempionato partijos
Lietuvos moterų šachmatų čempionatas
52-asis Lietuvos moterų šachmatų čempionatas vyko 1999 metų vasario 20–28 dienomis Vilniuje.
Jame šveicariškąja sistema (9 ratai) žaidė 22 šachmatininkės.
Padebesių bėgimo varžybos
Padebesių bėgimo varžybos – tarptautinės treilo bėgimo rungtynės. Ištakos siekia 1995 m., o nuo 2008 m. šios varžybos rengiamos Tarptautinės padebesių bėgimo federacijos.
Bemaž visos varžybos rengiamos Europoje. Padebesių bėgimo varžybos skiriamos į keturias grupes:
Išdavos
Pasaulio padebesių bėgimo varžybų čempionai išaiškinami skaičiuojant kiekvieno atleto 2–4 geriausius rezultatus iš tam tikrų varžybų pobūdžio visų etapų.
1999 m. Lietuvos šachmatų čempionatas
Lietuvos moterų šachmatų čempionatas
Moterų šachmatų čempionate nugalėjo vilkaviškietė Rita Varnienė, kuri surinkusi 7 taškus iš 9 galimų antrą kartą tapo Lietuvos čempione. Sidabro medalį pirmą kartą iškovojusi kaunietė Salomėja Zaksaitė surinko pustaškiu mažiau. Po jos trys žaidėjos buvo surinkusios po 6 taškus. Papildomi rodikliai turnyrinėje lentelėje jas išdėstė tokia tvarka: trečia vieta kaunietei Eglei Morkūnaitei, ketvirta - plungiškei Daivai Batytei, penkta – vilnietei Linai Stasiūnaitei.
FK Sachalin
„Sachalino“ futbolo klubas – Rusijos futbolo klubas, įkurtas Južno Sachalinske. Dar žinomas „Sachalino-Turisto“ (2004) pavadinimu.
Vieną sezoną dalyvavo Nacionalinėje futbolo lygoje (2014/15 m.), bet antroje pakopoje neįsitvirtino ir iškrito.
Istorija
Klubas įkurtas 2004 m. gegužės 5 d. Dalyvaudavo mėgėjų pirmenybėse.
Pastruoju metu kovojo Antrame divizione, Rytų zonoje. Šioje zonoje kelis kartus tapo nugalėtojais ir turėjo galimybę kilti į Pirmą divizioną.
Sezonai
Šaltiniai:
Žaidėjai
Atnaujinta: 2021 m. rugpjūčio 16 d.
Vilniaus universiteto planetariumas
Vilniaus universiteto planetariumas – planetariumas Baltijos šalyse, kuris įsikūręs Vilniuje, Lietuvoje.
Istorija
Pirmasis planetariumas buvo įkurtas 1962 m. J. Basanavičiaus gatvėje, jo pastatą suprojektavo architektas Jonas Kasperavičius. 1989 m. planetariumo veikla perkelta į naująjį planetariumą Konstitucijos prospekte. Naujo planetariumo architektūrinio projekto autorius – Robertas Stasėnas. Pastato išskirtinumas – apvalus 12,5 metrų skersmens kupolas, kuriame yra įsikūrusi 166 vietų žvaigždžių sale su PRF – 2 ZEISS projektoriumi, kupole projektuojančiu apie 6000 žvaigždžių. Greta yra ir kita 130 vietų amfiteatrinė salė.
Šiuo metu Vilniaus planetariumas yra valstybinė biudžetinė įstaiga, priklausanti Vilniaus universiteto Teorinės fizikos ir astronomijos institutui.
2022 metų kovo mėnesį Planetariumas užsidarė rekonstrukcijai. Atidarymas planuojamas 2023 metų rudenį.
Karosiukas (12132322)
left|120px
Renan Henrique Oliveira Vieira
Renanas Oliveira (Renan Henrique Oliveira Vieira; g. 1989 m. gruodžio 29 d.) – futbolininkas, saugas iš Brazilijos. Vidurio saugas.
Karosiukas (12132322)
Karosiukas – ežerėlis Lietuvoje, Molėtų rajone, 7,5 km į šiaurės rytus nuo Toliejų, Poviliškio miške, 0,13 km į šiaurę nuo Striko ežero. Ežerėlis ovalo formos, ilgis iš šiaurės į pietus – 0,085 km, plotis – iki 0,07 km. Altitudė 155,3 m. Krantai žemi, sausi, ištisai apaugę medžiais ir krūmais. Ežeras nenutekantis, priklauso Striko ežero baseinui (Žeimenos upės baseinas).
Renan Henrique Oliveira Vieira
Karjera
2019 m. rugsėjo 8 d. LFF taurės ketvirtfinalio rungtynėse Renanas Oliveira prieš „Panevėžio“ klubą pasižymėjo įvarčiu. Tai buvo vienintelis ir lemiamas rungtynių įvartis, o marijampoliečiai pateko į pusfinalį. Iš viso A lygoje 2019 m. sužaidė 12 rungtynių ir pelnė šešis įvarčius.
Statistika
Spalvų reikšmės:
Dėl visko kaltas Froidas
Dėl visko kaltas Froidas – 2014 m. Italijoje sukurta komedija. Filmo režisierius – Paolo Genovese.
Siužetas
Frančesko – vienišas trijų jau suaugusių dukterų tėvas, taip pat psichiatras, savo gyvenime ir gydyme taikantis Sigmund Freud teorijas. Tai jam puikiai sekėsi, tačiau vienu metu jį užgriuvo visų trijų dukterų bėdos: bibliotekininke dirbanti Marta įsimylėjo kurčią keistuolį, vagiantį knygas; Emai ką tik sukako 18 ir ji įsimylėjo Frančesko bendraamžį; Sara jau keletą metų susitikinėja su kita moterimi ir kai tėvas su tuo galų gale susitaikė, ji nusprendžia tuos santykius nutraukti ir vėl susitikinėti su vyrais. Psichiatras netrunka savo kailiu patirti, kad Froido mokymas ne visada gali būti taikomas realiame gyvenime ir nėra būtina sekti vien šiuo metodu...
Kazino
thumb|right|250px|Pagrindinė [[Las Vegas|Las Vegaso alėja su daugybe kazino.]] Kazino – pastatas, kuriame veikia lošimų namų kompleksai ir vykdoma azartinių lošimų veikla. Kazino įprastai statomi kartu su viešbučiais, restoranais, įvairiomis parduotuvėmis, kruizinių laivų prieplaukomis ir kitose turistų traukos vietose. Kazino taip pat vyksta ir kiti pramoginiai renginiai, kaip koncertai, sporto varžybos, komedijos ir pan.
Žodis casino yra itališkos kilmės, pradžioje reiškęs vila, poilsio namas ar socio klubas. XIX a. terminu casino pradėti vadinti pastatai, kuriuose vyko kitos pramogos (sportas, muzika, šokiai ir kt.). Dabartinėje Italijoje šis terminas reiškia viešnamį, o kalbant apie azartinius lošimus naudojamas terminas casinò su kirčiu pabaigoje.
Pirmieji azartinių lošimų namai Ridotto, tuo metu nevadinti kazino, buvo įkurti Venecijoje 1683 m. Čia vyko prižiūrimi azartiniai lošimai karnavalų metu. 1774 m. šie namai buvo uždaryti teigiant, kad lošimai kenkia Venecijos įvaizdžiui.
Daugumoje pasaulio šalių yra numatytas minimalus amžius, nuo kurio galima dalyvauti kazino veikloje (daugumoje šalių tai yra 16–21 m.).
Lietuvoje azartinių lošimų ir kazino veiklą reglamentuoja 2001 m. priimtas Azartinių lošimų įstatymas.
Melania Trump
Melanija Tramp (, tikrasis vardas Melanija Knavs, taip pat žinoma kaip Melania Knauss; g. 1970 m. balandžio 26 d. Novo Meste Slovėnijoje, tuometinėje Jugoslavijoje) – slovėnų ir amerikiečių fotomodelis, dizainerė, JAV prezidento Donaldo Trampo žmona.
M. Tramp tapo Pirmąja JAV ponia, JAV istorijoje ji yra antroji ne Amerikoje gimusi prezidentienė.
Biografija
Melanija Knavs gimė 1970 m. Slovėnijos Socialistinėje Respublikoje (buvusioje Jugoslavijoje).
Į Liublianos universitetą įstojo mokytis architektūros ir dizaino, tačiau po pirmo kurso nutraukė studijas ir išvyko į Milaną (į Italiją).
Karjera Amerikoje
Melanija pozavo daugelio žurnalų viršeliams: „Vogue”, „Harper’s Bazaar”,„ Ocean Drive”, „In Style”, „New York Magazine”, „Avenue”, „Allure”, „Vanity Fair”, „Self”, „Glamour”, „Elle”, be to, pasirodė žurnalo „Sports Illustrated Swimsuit Issue” 2000 m. numeryje. 2001 m. ji vaidino kino filme „Zoolander“.
Su D. Trampu 2004 m. susižadėjo, o 2005 sausio 22 d. ištekėjo. Ji tapo trečiąja D. Trampo žmona. Tuoktuvės įvyko anglikonų bažnyčioje Palm Byče (Florida). Svečiai buvo priimti D. Trampo Mar-a-Lago viloje Palm Byče. Tarp svečių buvo Rudolph Giuliani, Billy Joel, Hillary Clinton.
2006 m. kovo 20 d. porai gimė sūnus Barronas (D. Trampui – penktasis vaikas).
2010 m. M. Tramp pranešė apie savo sukurtą juvelyrinių dirbinių kolekciją.
Karosiukas (12131542)
left|120px
Karosiukas – ežeras Lietuvoje, Molėtų rajone, 7,5 km į rytus nuo Toliejų, Poviliškio miške, 0,13 km į pietryčius nuo Striko ežero. Ežero ilgis iš šiaurės vakarų į pietryčius – 0,28 km, plotis – iki 0,2 km. Altitudė 156,8 m. Pietinis krantas aukštas, kiti – žemesni, ištisai apaugę medžiais. Rytuose siaura protaka jungiasi su Elniuko ežeru. Karosiuko ežeras nenutekantis, priklauso Stirnių ežero baseinui (Žeimenos upės baseinas).
Medininkų ledynmetis
Medininkų ledynmetis – ledynmetis, kvartero periodo vėlyvojo pleistoceno laikotarpis Lietuvoje prieš 130–175 tūkst. metų.
Geologija
Nuogulų storis iki 40 metrų; rudas, gelsvai rudas, rausvas priemolis ir priesmėlis (morenos) su rieduliais, akvaglacialinis smėlis, žvirgždas, gargždas, aleuritas ir molis. Medininkų ledynmečio nuogulų randama beveik visoje Lietuvoje. Jose yra Šiaurės Švedijos ir Botnijos įlankos dugno uolienų riedulių. Medininkų ledynmečio morenos dengia Medininkų aukštumos paviršių, viršuje jos išdūlėjusios, šiauriau Medininkų ledynmečio nuogulų sluoksnius dengia paskutiniojo Nemuno ledynmečio nuogulos.
Medininkų ledynmetis gretinamas su Maskvos ledynmečiu Rytų Europos lygumoje, Vartos ledynmečiu – Vakarų Europoje.
Sakatepekeso departamentas
Sakatepekeso departamentas  – departamentas Gvatemalos pievakarinėje dalyje. Administracinis centras – Antigva Gvatemala.
Regioninės kalbos: ispanų ir kakčikelių.
Geografija
Departamento paviršius kalnuotas, juo driekiasi Čiapaso Siera Madrė. Iškilę 3 veikiantys ugnikalniai – Fuegas, Agva ir Akatenangas. Ilgų upių nėra, svarbiausios – Guakalatė ir Ačiguatė (įteka į Ramųjį vandenyną). Dauguma gamtinių erdvių sukultūrinta, kalnų pašlaitėse yra išlikę drėgnųjų miškų.
Administracinis suskirstymas
Departamentas padalintas į 16 savivaldybių:
Austrijos futbolo varžybos 1952–1953 m.
Austrijos futbolo varžybos 1952–1953 m.
FIDE šachmatų kompozicijų kūrybos tarptautinis meistras
FIDE šachmatų kompozicijų kūrybos tarptautinis meistras (sutr. ŠKK TM) – tai titulas, suteikiamas šachmatų kompozitoriams už aukštus pasiekimus šachmatų uždavinių  ir etiudų kūryboje. Jį visam laikui suteikia WCSC (iki 2010 m. FIDE).
Istorija
Pirmieji tarptautinių meistrų titulai buvo suteikiami už aukštus pasiekimus šachmatų kompozicijoje nuo 1959 m, FIDE suvažiavimuose. 1960 m., priėmus taisykles (1975 m. Tbilisyje, jas patikslinus) titulo suteikimas jau priklausė nuo pretendento turimo FIDE albume šachmatų uždavinių ar etiudų  kiekio. 1988 m. šį titulą jau turėjo 112-ka kompozitorių iš 22-jų šalių. O iki 2019 m. tarptautinių meistrų vardai buvo suteikti 196 šachmatų kompozitoriams, iš kurių 88 buvo mirę.
Reikalavimai
Teisę į šachmatų kompozicijų kūrybos tarptautinio meistro titulą kompozitorius įgyja, surinkęs viename, ar keliuose FIDE albumuose mažiausiai 25 taškus už juose patalpintus šachmatų uždavinius, ar etiudus. Už vieną uždavinį pretendentui skiriamas vienas taškas, už etiudą – 1,67 taško. Kai šachmatų kompozicijos autorių yra keli, tai taškai jiems, už tokią kompoziciją, apskaičiuojami, dalijant, nustatytus taškus   vienai kompozicijai, iš autorių skaičiaus.
Tai reiškia, kad tik šachmatų uždavinius kuriančiam kompozitoriui FIDE tarptautinio meistro titulas suteikiamas, jei FIDE albume yra patalpinta 25, ar daugiau jo uždavinių, kai dalis jų, sukurta kartu su bendrautoriais, o etiudus kuriančiam, jeigu  albume turi patalpintų 15, ar daugiau (kai yra sukurtų kartu su bendraautoriais) etiudų. .
Išorinės nuorodos
Šachmatų kompozicijos žinynas
Medininkų žemė
Medininkų žemė – XIV a. – XV a. žemaičių istorinė žemė.